**MEGÁLLAPODÁS**

Mely létrejött egyrészről:

**Tiszamenti Regionális Vízművek Zártkörűen működő Részvénytársaság**

székhely: 5000 Szolnok, Kossuth L. út 5.

adószám: 11265832-2-16

cégjegyzékszám: Cg. 16-10-001558

bankszámlaszám: 10402506-49484857-48501070

e-mail: [info@trvzrt.hu](mailto:info@trvzrt.hu)

képviselője: Winkler Tamás vezérigazgató

mint üzemeltető, (továbbiakban: **üzemeltető),**

másrészről:

**Egyek Nagyközség Önkormányzata**

székhely: 4069 Egyek, Fő út 3.

adószám: 15728513-2-09

bankszámlaszám: 70100121-11093541

képviselője: Dr. Miluczky Attila polgármester

mint ellátásért felelős, (továbbiakban: **ellátásért felelős)**

együttes említésük esetén **felek** között az alulírott napon és helyen az alábbi feltételekkel:

1. **Előzmények**

Felek megállapítják, hogy egymással 2014. december 30. napján bérleti-üzemeltetési szerződést kötöttek közműves-ivóvízszolgáltatás tárgyban.

Felek rögzítik, hogy az Egyek-Ohat településrészhez kapcsolódó ivóvíz víziközmű-rendszer építmények nem képezik a fent megjelölt bérleti-üzemeltetési szerződés mellékleteiben szereplő víziközmű-rendszer részét.

Az Egyek-Ohat településrészhez kapcsolódó ivóvíz víziközmű-rendszer építmények vonatkozásában üzemeltető víziközmű-szolgáltatást nem végez, azonban a településrészen elő fogyasztók ivóvízellátását lajtoskocsiról hetente háromszor 1-1 m3 víz szállításával biztosítja, tekintettel arra, hogy a vízműtelep által biztosított vezetékes víz nem minősül ivóvíznek.

Felek rögzítik, hogy az üzemeltető e tevékenység ellátása keretében keletkezett költségeit az ellátásért felelős köteles megtéríteni.

**II.**

1. **A megállapodás tárgya**

Jelen megállapodás időtartama alatt üzemeltető, a településrészen elő fogyasztók ivóvízellátását hetente három alkalommal 1-1 m3 vízszállítással, lajtoskocsiról biztosítja.

1. **A megállapodás hatálya és időtartama**

Felek jelen megállapodást … napjától a felek között fennálló bérleti-üzemeltetési szerződés lejártáig kötik.

1. **Ár és fizetési feltételek**

Felek a II./1. pontban szereplő feladatok ellátására vonatkozóan az alábbi díjban állapodnak meg:

1 844 745 Ft/év

Az üzemeltető a jelen megállapodás időtartama alatt számlát állít ki, melyet az ellátásért felelős, a számla keltét követő 30 napon belül megfizet az üzemeltető részére a fent megjelölt bankszámlaszámra történő utalással. A teljesítési időpontra az általános forgalmi adóról szóló 2007. évi CXXVII. törvény 58. §-ában foglalt rendelkezések az irányadók.

A kiállított számla az 1. pontban meghatározott feladatok ellátására vonatkozik.

Hiányosan, szabálytalanul kitöltött vagy olvashatatlan, halvány, gyűrött, sérült illetve javítást tartalmazó számlát felhasználó nem fogad el, ilyen számla alapján az átutalás nem kérhető.

Amennyiben a fizetési feltétel alapján számított fizetési határidő szabadnapra, ünnepnapra, illetve munkaszüneti napra esik, a fizetési határidő a következő munkanapon jár le.

**4. Viták rendezése**

A felek megállapodnak abban, hogy a megállapodásban foglaltak végrehajtása és teljesítése során felmerülő vitáikat, egymás érdekeit kölcsönösen szem előtt tartva kísérlik meg rendezni. A kapcsolattartás elfogadott módja: írásbeli.

Felek az esetlegesen felmerülő vitás kérdéseket elsősorban békés úton próbálják meg rendezni, annak sikertelensége esetére kikötik a Szolnoki Járásbíróság kizárólagos illetékességét.

Jelen megállapodás módosítása, felmondása kizárólag írásban, a felek előzetes írásbeli megállapodása alapján történhet. A jelen megállapodást a felek, mint akaratukkal mindenben megegyezőt elolvasás és értelmezés után helybenhagyólag cégszerűen aláírták.

Szolnok, 2025. Egyek, 2025.

|  |  |
| --- | --- |
| **Tiszamenti Regionális Vízművek Zártkörűen** **Működő Részvénytársaság** | **Egyek Nagyközség Önkormányzata** |
| üzemeltető | ellátásért felelős |
| képviseletében eljár: | képviseletében eljár: |
| **Winkler Tamás** | **Dr. Miluczky Attila** |
| vezérigazgató | polgármester |